Луис и Кларк посещават селото Палус през 1805 г. и наричат хората „Пелотепелоус“. През 1811 г. Дейвид Томпсън посещава едно тяхно село от 50 мъже. Племето играе важна роля в търговията с кожи в този период. През 1855 г. племето е включено в договора от Уола уола, който задължава всички групи в региона да се заселят в резервата Якима. Палус отказват и остават без резерват. Същата година участват във Войната якима, а през 1858 г. и във Войната Кьор д’Ален. След това се съобщава, че живеят мирно в резерватите и се занимават с традиционните си дейности. От началото на 20 век малко се говори за тях като отделна група. Днес техните потомци живеят в резерватите Якима, Колвил, Не персе, Кьор дАлен, Уорм Спрингс и Уматила.